AIŠKINAMASIS RAŠTAS

Dėl savivaldybės nekilnojamojo turto perdavimo Molėtų gimnazijai valdyti, naudoti ir disponuoti juo patikėjimo teise

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų gimnazijos 2017 m. lapkričio 14 d. raštą Nr. V3-181 „Dėl gimnazijos pastato perdavimo patikėjimo teise valdyti, naudoti ir disponuoti juo“, kuriuo prašoma perduoti mokyklos pastatą, esantį Molėtų r. sav., Molėtų m., Jaunimo g 5, patikėjimo teise valdyti, naudoti ir disponuoti juo.

Molėtų rajono savivaldybei nuosavybės teise priklausantis mokyklos pastatas nuo 1996 m. apskaitomas Molėtų gimnazijos (buvusios Molėtų 2 – osios vidurinės mokyklos) turto apskaitoje, tačiau minėtas turtas rajono tarybos sprendimu nebuvo perduotas savivaldybės biudžetinei įstaigai valdyti, naudoti ir disponuoti juo patikėjimo teise.

Šiuo metu Molėtų gimnazija dalyvauja projekte „Kūrybiškumą skatinančių edukacinių erdvių kūrimas Molėtų gimnazijos vidaus patalpose“ ir Nekilnojamojo turto registro centrinio duomenų banko išraše turi būti nurodyta, kad Molėtų gimnazija patikėjimo teise valdo mokyklos pastatą.

Parengto sprendimo projekto tikslas – perduoti Molėtų gimnazijai savarankiškųjų savivaldybės funkcijų įgyvendinimui Savivaldybei nuosavybės teise priklausantį pastatą – mokyklą esančią Molėtų r. sav., Molėtų m., Jaunimo g 5, patikėjimo teise valdyti, naudoti ir disponuoti juo.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 5, 6 ir 8 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Savivaldybei nuosavybės teise priklausantis turtas bus perduotas biudžetinei įstaigai valdyti, naudoti, disponuoti ir prižiūrėti jį.

Neigiamų pasekmių nenumatoma.

1. **Priemonės sprendimui įgyvendinti**

Parengti turto perdavimo ir priėmimo aktą.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.